**Tema: ,,Mano mylimiausia pasakų knyga. Knygų mugė“**

**2020 m. kovo 30 d. – balandžio 03 d.**

Ugdymo uždaviniai: Siekti, kad vaikai:

**PIRMADIENIS:** Išmokti naują rytinį pasisveikinimą:

Per kalnelį saulė ritas...

“Labas rytas, labas rytas! -

Debesėliui, žemei, saulei

Ir visam geram pasauliui.“

Video galite peržiūrėti [čia](https://drive.google.com/file/d/1gadfuAj_dQyKie6QtG6aLRny-sZi_9Pd/view?usp=sharing)

Padarykite rytinę mankštą.

|  |  |
| --- | --- |
| 1. Vienas, du, trys, keturi   Žaisti su mumis gali.  Rankas ant liemens uždėk,  O kojelėm patrepsėk. | 1. Vienas, du, trys, keturi   Žaisti su mumis gali.  Debesėlį pasūpuok  Ir vėjeliui atiduok. |
| 1. Vienas, du, trys, keturi   Žaisti su mumis gali.  Rankutes aukštai iškelk  Ir saulutę paridenk. | 1. Vienas, du, trys, keturi   Žaisti su mumis gali.  Dar galvelę pakraipyk  Ir aplink apsidairyk. |

Apžiūrėti namuose esančias knygeles ir išsirinkti savo mėgstamiausia pasakų knygą. Geriausiai pasirinkite trumpas pasakas, kad mažieji nepavargtų klausyti. Toliau apžiūrėkite paveikslėlius ir užduokite jiems klausimus, tegul vienu ar keliais žodžiais atsako į elementarius klausimus. Kokie pasakos veikėjai? Ką jie veikia? Ant pirštukų suskaičiuokite, kiek pasakoje veikėjų, kokios jie spalvos, bandykite apibūdinti išvaizdą, įvardinkite 5 - 6 kūno dalis, leiskite kalbėti ir klausinėti apie tai, ką matė ir girdėjo.

Išbandykite įvairiais būdais: kūno judesiais, veido mimika pavaizduoti skaitytos pasakos personažus.

Meninė raiška: nupieškite pasirinktos pasakos personažą (kokia tik nori technika: teptuku, pirštukais).

**ANTRADIENIS:**

Pasikartokite rytinį pasisveikinimą. Padarykite mankštą. Kartu susitvarkykite savo knygų lentyną. Tapatinkite knygas pagal formą, dydį, tegul pradeda vartoti daiktams lyginti skirtus žodžius: didelis – mažas, ilgas – trumpas, sunkus – lengvas, storas – plonas, toks pat – ne toks, kitoks, vienodi – skirtingi ir pan. Pažaiskite žaidimą, pagal knygos spalvą suraskite kambaryje tokios pat spalvos (raudonos, mėlynos, geltonos, žalios) daiktus.

**TREČIADIENIS:**

Pasikartokite rytinį pasisveikinimą. Padarykite mankštą. Pažaiskite pirštukų žaidimą „Varna veronė“.

**VARNA VERONĖ**

Varna Veronė,

Šarka Petronė,

Vilkas Motiejus,

Kiškis Baltramiejus,

Laputė Kotryna, su visa šeimyna

Video galite pažiūrėti [čia](https://drive.google.com/file/d/1vtrMA44dl0KN7aCwG0tWCn8hQBKWEWlq/view?usp=sharing)

–Išrikiuokite visas turimas knygeles į vieną eilę, tegul varto jas, dėmesį skirdami ne tik paveikslėliams, bet ir tekstui, prašydami paskaityti.

Pažaiskite žaidimą: Slėpynės su peliuku

Parodykite vaikučiui žaislinį peliuką ar kitokį žaisliuką pasiūlykite pažaisti su juo slėpynes. Kol tėtis ir vaikas garsiai ploja ir skaičiuoja iki penkių, Jūs slepiate žaisliuką (pradžioje matomoje ir vaikui pasiekiamoje vietoje, vėliau palaipsniui sunkinant užduotį vis geriau paslepiant žaislą).

**KETVIRTADIENIS.** Pasikartokite rytinį pasisveikinimą. Padarykite mankštą. Perskaitykite pasaką apie ropę. Prieiga per internetą: <https://www.emundus.eu/upload/files/Rope-rauna.pdf>. Užduokite elementarius klausimus: Kokie pasakos veikėjai? Imituokite judesiais kaip senelis ir senutė ropę rovė, kas jiems padėjo?

Meninė raiška: Nusipieškite arba galite atsispausdinti ropę.

Prieiga per internetą: <https://www.coloringall.com/coloring-pages/turnip/big-turnip/>

**Jums reikės:**

Pieštuko;

Geltono, žalio spalvoto popierius;

Klijų.

**Eiga**

Nusipieškite ropę, suplėšykite lapą į mažus skutelius ir juos suklijuokite pagal spalvas.

**PENKTADIENIS.** Pasikartokite rytinį pasisveikinimą. Padarykite mankštą. Pažiūrėkite pasaką apie ropę.

Prieiga per internetą: <https://www.youtube.com/watch?v=nk0flgFoDjU>

Mėgdžiokite gyvūnų judesius taip pat pažaiskite žaidimą „Daryk, kaip aš“ paprašykite kartoti paskui Jus: paglostykite sau per galvą, paplokite, atsitūpkite, atsistokite, pakelkite rankas į viršų, palieskite ausis ir t.t.

**NEPAMIRŠK! NUFOTOGRAFUOTI IR ATSIŲSTI MUMS!!!NORIME JUMIS PASIDŽIAUGTI!:)**